З  А П  И  С  Н  И  К

Од триесет и првата редовна седница на Советот на општина Чешиново-Облешево, одржана на ден 22.12.2023 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Боби Ѓоргиев и Сане Стојанов 
Отсутни:  Анита Колева
Присутни и: Градоначалникот на општина Чешиново-Облешево г-н Далибор Ангелов, од одделението за финансии Ана Крстова и Сања Петрова и Јорданчо Костадинов вд директор на ООУ „Климент Охридски“ Облешево.
Записникот го води Драгица Горгиевска – Раководител на одделение за нормативно - правни работи

	Се стави на разгледување Записникот од триесетата редовна седница.
	Без забелешки од присутни 9 членови на Советот во просторијата за време на гласањето Едногласно се усвои Записникот од триесетата редовна седница
	
	За триесетат и првата редовна седница Претседателот го предложи следниот:


Дневен ред,
1. Извештај за наплата на даноците во општина Чешиново-Облешево за 2023 година, сосстојба 10.12.2023 година
2. Извештај за наплата на закупнини за деловни простории сопственост на општина Чешиново-Облешево за 2023 година, состојба 10.12.2023 година
3. Одлука за одобрување на финансиски средства за „Богојавление – Водици“ и „Василица – Теранци“
4. Предлог - Буџет на општина Чешиново-Облешево за 2024 година
5. Предлог - Одлука за извршување на Буџетот на општина Чешиново-Облешево за 2024
6. Предлог - Одлука за утврдување на бодот за пресметување на плати на државните службеници во општина Чешиново-Облешево за 2024 година
7. Предлог - Буџетски календар за 2024 година
8. Предлог - Одлука за благајнички максимум за 2024 година	
9. Предлози, прашања и барања
                                                    
             Дополнување на Дневниот ред:
	-Драгица Горгиевска
	Има две Барања за дополнување на Дневниот ред.
	Едното е по предлог на Градоначалникот а се однесува за донесувања на Одлука за продажба на деловен објект сопственост на општина Чешиново-Облешево во с.Спанчево и другата е по Барање на директорот на ЗЈП „ ЕКО ИСТОК – СЕВЕРОИСТОК“ Свети Николе кои бараат Советот да донесе Одлука за давање на Согласност на Статутот на претпријатието.	
Дневниот ред со дополнувањата се усвои со 9 гласа ЗА.

	Одлуката за  давање на Согласност на Статутот на Заедничкото јавно претпријатие „ЕКО ИСТОК – СЕВЕРОИСТОК“ Свети Николе ќе се разгледа како Точка 9.
Одлуката за спроведување на постапка за јавно наддавање за продажба на дел од деловен простор сопственост на општина Чешиново-Облешево во село Спанчево ќе се разгледа како Точка 10.
Точка 9 преминува во Точка 11.

	Процедурално:
	-Драгица Горгиевска
	На минатата седница се разгледа Барањето од ООУ „Климент Охридски“ од с.Облешево кое се однесуваше на добивање на Согласност од Советот на општината за интонирање на државната химна во училиштето. Бидејки на седницата побаравте за денешната седница да биде повикан директорот на училиштето за да го образложи Барањето, доколку се согласувате, во интерес на времето на директорот прво да дискутирате за оваа Точка.
	-Јорданчо Костадинов
Даде објаснување на писменото Барање.
	При донесување на Одлуката, истата да се однесува и за двете Основни Училишта. Оваа процедура  веќе се применува во неколку општини во Републиката, воопшто не е новитет. Од околните општини во Кочани исто така Советот на општината има дадено Согласност. Целта е продлабочување - подигање на националните чувства кај децата. со тоа ќе се испочитува татковината. Законот упатува на тоа Советот на општината да даде Согласност на Нашето Барање. за да се испочитува Законот, ние го поднесовме Барањето до Вас.
	-Боби Ѓоргиев
	Како е планирано да го спроведете ова во текот на зимскиот период?
	-Јорданчо Костадинов
	Услови имаме. Ако се минусни температурите истото ќе се спроведува во холот на училиштето.
-Сане Стојанов
Ништо од ова немаше да биде спорно, но постапката на која досега е спроведено не е како што треба. Доколку ние како Совет на општината требало да дадеме Согласнот тогаш пред да започнете со оваа активност требало да го поднесете барањето до Нас. Нема никаков спор, ова е одлична идеја, но како што реков требало постапката да се спроведе како што налага Законот. И на минатата седница кажав дека јас сум родољуб и ја поддржувам ваквата идеја.
-Јорданчо Костадинов
Ќе дадам објаснување и на ова. Химната е интонирана само еднаш-пробно за да видеме дали има можност ова да премине во пракса. Не е прекршен Законот, ние секако планиравме да побараме Согласност од Ваша страна пред да започнеме со оваа активност. Барањето Наше се однесува за интонирање на химната на почетокот на секоја работна недела. Откако ќе ја добиеме согласноста од Ваша страна, тогаш ќе ја започнеме и постапката
-Боби Ѓоргиев
Дали е планирано само интонирање на химата, или и подигање на државното знаме?
-Јорданчо Костадинов
Знамето е истакнато надвор на јарбол
-Сане Стојанов
Не се согласувам дека се е така како што кажува директорот. Истото се однесуваше и за формирање на паралелките. Ние дадовме Согласност, а после тоа Нашата согласност не важеше, директорот на дуг начин ги формира паралелките.
Јас сум ЗА оваа Одлука, но ќе повторам спорна беше само постапката на Барање на Согласност.
-Стојан Ангелов
Тоа го кажавме и на минитата седница. Доколку треба Советот да даде Согласност прво да се побара, па потоа да се реализира активноста.
На кој начин се планира ова, секој почеток на работна недела, секој прв понеделник во месецот? Ништо од тоа не е објаснето во Вашето Барање.
-Јорданчо Костадинов
Сметам дека нема ништо спорно тука. Доколку се сеќавате ние кога бевме ученици се постројувавме во дворот и така влегувавме во училиштето. Интонирањето на химанта е 4 минути и тоа нити ќе смета на процесот на наставата нити на нешто друго. Но со тоа ќе ги зајакнеме националните чувства кај децата, да си ја сакаат повеќе татковината. Сето ова е добронамерно.
-Слаџана Ангелова
Да не предизвикаме спротивен ефект кај децата. Ние не сме против, но самиот процес на организирање добро да биде осмислен.
-Франческо Наков
Дали во други општини ова се спроведува?
-Јорданчо Костадинов
Сигурно имате видено од социјалните медиуми дека и Советот на општина Кочани донесе ваква Одлука, исто и во Македонска Каменица, опшптина Аеродром и ред други.
-Орце Митров
И на претходната седница кажав дека за ова треба да Одлучи инспекторатат за образование. Доколку постои некој спор истите нека ја стопираат Одлуката. Од друга страна и добро да се обмисли, бидејки некои деца кои патуваат приостигнуваат порано на училиште и треба да стојат на студот по 20 – 30 минути. Реакциите кај народот во врска со ова се поделени, додека едни ја оправдуваат оваа постапка други критикуваат баш поради оваа причина што децата треба да стојат на студот. Се што е премногу и на децата им здосадува.
-Славе Донев
Во Кочани е секој први понеделник во месецот, се друго ќе биде малтретирање на децата.
-Градоначалникот
Слушајки Ве Вас си го поставувам прашањето, дали ние треба да одредеме колку пати ќе биде интонацијата на химната. Сметам дека ова треба да го одреди директорот со Училипниот одбор. Не сум сигурен во тоа колкави се Нашите ингеренции да наложиме такво нешто. Тоа е само мое мислење. Тоа е уставно-загарантирано право и ние да се ставиме над уставот и законот не знам?
-Сане Стојанов
Дали Вие како училиште може да набавите разглас за во сите училници. Навремето и тоа го имаше, не знам за сега како е? Во согласност со Вашиот Буџет да го испланирате и тоа. Барем кога температурите се во минус, децата да не мрзнат надвор.

Се премина на гласање.
Од присутни 10 членови на Советот во просторијата за време на гласањето со 8 гласа ЗА, 1 глас Против и 1 глас Воздржан се донесе Одлука за давање на согласност за интонирање на Државната химна.
Училиштата сами да го организираат процесот, динамиката и настаните на кои планираат да се интонира Државната химна, по претходна согласност на Училишниот одбор.

1 Точка (Извештај за наплата на даноците во општина Чешиново-Облешево за 2023 година, сосстојба 10.12.2023 година)

-Сане Стојанов
Камата за ненавремено плаќање на данок на имот кај правни и физички лица. Нема уплати.
-Драгица Горгиевска
Камата се плаќа кај ненавремено плаќање и по опомената се пресметува и камата. оваа година очигледно немало таква уплата.
-Сане Стојанов
Сторно уплата што е?
-Драгица Горгиевска
Се случуваат и погрешно уплатени средства и истите се прокнижени. Кога ќе се востанови дека истите се погрешно уплатени, по поднесено Барање, се прави сторно уплата.

Се премина на гласање.
Со 10 гласа ЗА се донесе Одлуката за усвојување на Извештајот за наплата на даноците во општина Чешиново-Облешево за 2023 година, сосстојба 10.12.2023 година.

2 Точка (Извештај за наплата на закупнини за деловни простории сопственост на општина Чешиново-Облешево за 2023 година, состојба 10.12.2023 година )

-Градоначалникот
Со Анета се договоривме Извештајот да биде поконцизен и поконкретен. Она што е ситуацијата моментална Ви е дадена во хартиена форма.
-Сане Стојанов
„Поради не постоење на основ за тужба заради застареност на долговите согласно Член 364 од Законот за Облигациони односи, предлагам да се донесе одлука за отпишување на долговите на горе наведените лица.„ Што значи ова?
-Анета Зашов
Техничка грешка, останато од претходен Извештај.
-Сане Стојанов
Овие заостанати долгови, поради што е ваква ситуацијата? Дали е тоа поради неажурност на службите? Градоначалникот вели немаме пари, презадолж
ени сме а од друга страна се замижува. Јас имав предлог и требаше да се донесе Одлука, ако не ги има измирено сите давачки да не може да направи превод на имотот. Се комсултирав и со адвокати, ми рекоа дека може да донесеме интерна Одлука. Вие ми рековте, дека е против законски да се бара тоа, но јас ќе се обидам писмено да го добијам тоа како информација од адвокат. Ова што го зборувам е во интерес на општинтата. Со ова се деградират плаќачите. Еве по табелата гледам Зафирчо Темелков, нула денари. како некој може да плаќа а друг да биде толериран. Која е причината за толку закупнини да не се платат?
-Драгица Горгиевска
Во врска со тоа дали може да се донесе интерна Одлука во врска со измирени двачки која ќе се користи при превод на имот. Колегите од даноци издаваат Уверение за платени даноци. Ако Данокот кон општината не е измирен не може да се завере Договорот и не може истиот да се солемнизира кај Нотар. Не може тие да бараат ништо настрана од Законот. Секоја Одлука која е против законска Градоначалникот не треба да ја прогласи. Кај Договорите за закуп стои ако три месеци последователнио не се измири закупнината тоа е основ за еднострано раскинување на Договорот. На закупците им се издаваат фактури и по основ на истите може преку Платен налог да се измири давачката. Еве тие адвокати нека кажат согласно кој Закон ние смееме да го бараме тој документ, односно да ја донесеме Одлуката.
-Сане Стојанов
Интерна Одлука. Еве ке се обидам да донесам написмено. ако во Договорите стои 3 месеци, зошто не се поведе постапка за раскинување на Договорите туку се чека толку месеци. Општината повторно е во минус. Не се гледа интересот на граѓаните, ако се плаќат давачките и ЈПКД ќе има корист, ќе се вработи плус уште еден работник.
-Сашо Донев
Дејан Анакиев должи 200.000,00 денари. Ако за 3 месеци може да се раскине Договорот зошто се чека топлку?
 Лазо Митев и тој има заостанат долг за 15 – 16 месеци. Тони Митев и тој има заостанат долг.
-Градоначалникот
Не дека не се исцрпени сите Законски мерки. Опомени се пуштени кај сите. Објектите се сите во распаѓање. Ако го раскинеме Договорот може ќе нема на кој да се издадат а ние сами не може да ги одржуваме објектите. Овие што се издадени под Закуп барем закупците ги одржуваат на некој начин. Ако донесете Одлука, Законски ќе се достави до Нотар. Многу од Закупците побараа да се склучат и Динамични планови на рати да го исплатат заостанатиот долг. Не правам отстапки за никој, како е законски така ќе постапиме. Нема да гледам за кого се работи.
-Орце Митров
Градоначалник дали знаете дека и Вие имате одговорност за ова? Ова се приходи на општината и треба да се соберат. Јас бев на суд за ваква работа. Само тоа сакам да Ви напоменам. 
-Стојан Ангелов
Ресторанот доле Договорот е до 2031 година а и сега не е функционален. Кога беше јавното наддавање случајно бев кај Славица. Првиот пат ја поништија објавата, а после тоа не знам дали некој знаеше за објавата.
-Сане Стојанов
Да, излагањето на Градоначалникот беше дека ако се раскинат Договорите објњектите ќе нема на кој да се издадат и ќе станат руина. Еве доле имаме таков случај, објектот е издаден а не е функционален и полека станува руина. Во ред е да се плаќа и на рати, но што доколку се склучат Договори на рати а и тие не се плаќат? Затоа и велам да не може да изваде документ од даноци ако по кој било основ има долг кон општината или Јавното Претпријатие. ако во Договорот стое доколку не плаќа во рок од три месеци да се раскине Договорот, да постапуваме Законски.
-Градоначалникот
Јас реков дека нема да има отстапки спрема никој. Се што е Законски, нека се постапи на тој начин. Доколку треба да се покрене постапка преку Нотар нека се покрене. Од наша страна ние ги црпиме сите Законски можности за да не дојде до застареност на долговите.
-Орце Митров
Како што е наведено во Договорите нека се постапи. Нема милост спрема никој.

Се премина на гласање.
Со 10 гласа ЗА се донесе Одлука за усвојување на Извештајот за наплата на закупнини за деловни простории сопственост на општина Чешиново-Облешево за 2023 година, состојба 10.12.2023 година.
Да се превземат сите законски мерки за наплата на заостанат долг  по основ на месечни закупнини за да не дојде до застареност на истите.
Да се поднесе Платен Налог до Нотар за наплата на заостанат долг повеќе од 3 (три) месеци.
Информација за превземени мерки и наплата на закупнини да се достави во месец април 2024 година.

3 Точка (Одлука за одобрување на финансиски средства за „Богојавление – Водици“ и „Василица – Теранци“)

Без дискусија со 10 гласа ЗА се донесе Одлуката за одобрување на финансиски средства за „Богојавление – Водици“ и „Василица – Теранци“. За Водици 15.000,00 денари и за Василица 10.000,00 денари.

4 Точка (Предлог - Буџет на општина Чешиново-Облешево за 2024 година)
5  Точка (Предлог - Одлука за извршување на Буџетот на општина Чешиново-Облешево за 2024)
6   Точка (Предлог - Одлука за утврдување на бодот за пресметување на плати на државните службеници во општина Чешиново-Облешево за 2024 година)
           7    Точка (Предлог - Буџетски календар за 2024 година)
8    Точка (Предлог - Одлука за благајнички максимум за 2024 година )

-Ана Крстова
Даде објаснување на Предлог-Буџетот и на Предлог Одлуките.
Истите беа доставени до Министерството за финансии и не ни беа најдени корекции, освен кај Предлог-Одлуката за извршување на Буџетот и истите се корегирани.
Основниот Буџет оваа година изнесува 38.657.556,00 денари , ДДВ-то 15.790.904,00 денари, а додека вкупниот Буџет со образованието изнесува 116.292.556, 00 денари..
Корекциите се однесуваа 50.000,00 денари од Програмата ЈД да ги ставиме во Ј4 Договорни услуги.
Споребено за претходните 3 години, направивме табела и му ја доставивме на Советникот Сане Стојанов.
-Сане Стојанов
Да, благодарам. Не барав само за мене, добро би било сите членови на Советот да ја имаат.

Без дискусија се премина на гласање.
Со 10 гласа ЗА се донесе Буџетот на општина Чешиново-Облешево за 2024 година.
Со 10 гласа ЗА се донесе Одлуката за извршување на Буџетот на општина Чешиново-Облешево за 2024.
Со 10 гласа ЗА се донесе Одлуката за утврдување на бодот за пресметување на плати на државните службеници во општина Чешиново-Облешево за 2024 година.
Со 10 гласа ЗА се донесе Буџетскиот календар за 2024 година.
Со 10 гласа ЗА се донесе Одлуката за благајнички максимум за 2024 година.






9 Точка (Одлука за  давање на Согласност на Статутот на Заедничкото јавно претпријатие „ЕКО ИСТОК – СЕВЕРОИСТОК“ Свети Николе)

-Драгица Горгиевска
Од страна на Управниот одбор на претпријатието е доставен Статутот на кој согласност треба да дадат сите општини од Источен плански и Североисточен плански регион.
-Сане Стојанов
Кога сме веќе кај санирање на депониите во Кучичино улицата на раскрсницата тереба да се порамни, сега дур е тука механизацијата може да се среди./ Се работи за улицата пред влезот на Бурилчево. Со мал багер може лесно да се заврши работата.
-Градоначалникот
Јас ќе им кажам, ќе треба и логистика од ваша страна да кажете што конкретно треба.
-Сане Стојанов
Од каде е директорот на претпријатието.
-Саше Донев
 ВД директор е. Од Куманово е.

Се премина на гласање.
Со 10 гласа ЗА се донесе Одлуката за  давање на Согласност на Статутот на Заедничкото јавно претпријатие „ЕКО ИСТОК – СЕВЕРОИСТОК“ Свети Николе.

10 Точка (Одлука за спроведување на постапка за јавно наддавање за продажба на дел од деловен простор сопственост на општина Чешиново-Облешево во село Спанчево)

-Орце Митров
Еднаш веќе имаме расправано за оваа Точка. И тогаш кажав ќе гласам како што ќе гласат членовите на Совет од тоа населено место. Тие најдобро ја познаваат ситуацијата.
-Градоначалникот
Во меѓувреме се направи проценка од овластен проценител. Елаборатите се вчитани во катастра и не постои законска пречка за донесување на Одлуката . Постапката е со јавно наддавање и секој кој е заинтересиран може да учествува. Парите кои ќе се добијат од продажбата ќе бидат наменети за тоа населено место. еве техничката документација за реконструкција на улицата 1ви Мај се прави. Проектот ќе биде поделен во 3 фази, бидејки улицата е голема. Битно е да се почне. Првата фаза е 400 метри, втората фаза е 300 метри.
-Франческо Наков
Тони Митев кој го држи едниот дуќан под закуп е заинтересиран да го купе.
-Славе Донев
Потребно е луѓето да бидат известени навреме дека ќе се продават објектите.
-Сане Стојанов
Ако членовите на Советот од Спанчево се ЗА донесување на оваа Одлука го поздравувам тоа и како што и претходно имам кажано ќе галасам како што и тие ќе гласат.
-Орце Митров
И јас не го менувам мојот став, нека се донесе Одлука да се продадат и другите објекти во другите населени места. Да заличат селата на нешто.


-Градоначалникот
Доколку има заинтересирани купувачи. Нас и објавата не чине а никој да не се јаве.
-Сане Стојанов
Информативно, колку е една објава?
-Градоначалникот
Околу 30.000,00 денари.

Се премина на гласање.
Со 10 гласа ЗА се донесе Одлуката за спроведување на постапка за јавно наддавање за продажба на дел од деловен простор сопственост на општина Чешиново-Облешево во село Спанчево.

11 Точка (Предлози, прашања и барања)

-Славе Донев
Во Спанчево има едно инвалидно лице, знаете сите за кој се работи, за Бранко.
Неколку пати ми се јави и бев кај него. Ситуацијата навистина е алармантна. До неговата куќа нема пристапен пат. Знаете дека тој е инвалид во количка. Кога повикуват такси превоз за до болница мораат на раце да го симнуваат до патот бидејки кола таму не излегува.
Неговото Барање е со тапмон да може да се пополнат нерамнините за да може кола да оди до куќата. Со неколку приколици ќе се реши работата. Еве јас ќе ги дадам средствата за нафта за транспортот.
-Градоначалникот
Тоа не е толку мала дистанца како што кажуваш дека со неколку приколици ќе се реши проблемот. Не се работи за 1 или 2 приколици. Нема да има ефект од толку малку. ако го правиме, треба да се направи пристојно. Во овој момемт не можам ништо да кажам, не можам да ветам. За таа улица немаме техничка документација.
-Франческо Наков
Ќе ја премереме дистанцата на која треба да се интервенира и ќе знаеме отприлика со колку материјал може да се заврши работата. таму навистина треба да се помогне.
-Сане Стојанов
Во Записникот од минатата сњедница стое дека се поткопани стопите на мостот на Брегалница и поради тоа треба да се интервенира, а Вашата дискусија Градоначалник е дека таму и пристапот би бил потежок.
Значи не се пробллем стопите, поткопана е едната каскада и водата протекува под неа. Може да се интервенира со еден скип, се дури не дојде до поголемо поткопување.
-Драгица Горгиевска
Може јас имам така сватено кога го пишувам Записникот.
-Градоначалникот
Знам дека не се стопите, јас бев на лице место, имам и слики. Како што кажав и претходно и сега ќе напоменам, проблем е само законската надлежност. Знам дека со помала интервенција сега може да се заврши работата.
-Сане Стојанов
Со еден скип ќе се заврши работата.
Имаме Техничка документација за резервоар за Кучичино. Тогаш „Алка“ работеше во општината. Има сигурно 20 години.
Процедурално само ќе кажам, да доаѓаме навреме за седниците на Совет.

-Драгица Горгиевска
Не знам дали има Техничка документација, бидејки „Алка“ не финансираше технички документации. Од друга страна ако има и е стар проектот 20 години, повторно не може да се употреби, бидејки сега се бара дигитализирана форма.

	Со исцрпување на Дневниот ред заврши триесет и првата редовна седница.
	Седницата заврши во 11.10 часот.

